ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने जापान के टोक्यो में ‘मेक इन इंडिया’ सेमिनार को संबोधित किया
प्रधानमंत्री श्री नरेन्द्र मोदी ने आज टोक्यो में ‘मेक इन इंडिया : अफ्रीका में भारत-जापान साझेदारी और डिजिटल भागीदारी’ पर एक संगोष्ठी को संबोधित किया।
प्रधानमंत्री ने विस्तार से बताया कि केन्द्र सरकार ने ‘कारोबार में सुगमता बढ़ाने’ के साथ-साथ ‘देश के नागरिकों के लिए जीवन यापन में सहूलियत’ सुनिश्चित करने पर किस तरह से अपना ध्यान केन्द्रित कर रखा है। उन्होंने भारत में बड़ी संख्या में जापानी कंपनियों की मौजूदगी पर खुशी जताई। भारत में कई महत्वपूर्ण औद्योगिक परियोजनाओं में जापान के एक साझेदार होने की बात को रेखांकित करते हुए प्रधानमंत्री ने पिछले चार वर्षों के दौरान आर्थिक मोर्चे पर भारत के शानदार प्रदर्शन के बारे में विस्तार से बताया। उन्होंने कहा कि भारत आज दुनिया की सबसे तेजी से बढ़ती प्रमुख अर्थव्यवस्था है। उन्होंने भारतीय अर्थव्यवस्था में हुए अन्य प्रमुख बदलावों का उल्लेख किया जिनमें अनौपचारिक अर्थव्यवस्था से औपचारिक अर्थव्यवस्था की ओर उन्मुख होना, डिजिटल लेन-देन, वस्तु एवं सेवा कर  इत्यादि भी शामिल हैं।
प्रधानमंत्री ने कहा कि भारत की तेजी से बढ़ती अर्थव्यवस्था, मध्यम वर्ग के बढ़ते आकार और विशाल युवा आबादी की बदौलत जापानी निवेशकों के लिए असंख्य नए अवसर सृजित हुए हैं। इस संदर्भ में उन्होंने किफायती विनिर्माण, आईटी उद्योग, इलेक्ट्रिक वाहनों से आवाजाही , इत्यादि सेक्टरों का भी उल्लेख किया।
प्रधानमंत्री ने भारत और जापान के बीच साझा मूल्यों पर विशेष जोर दिया। उन्होंने कहा कि दोनों ही देश भारत-प्रशांत, दक्षिण एशिया और अफ्रीका सहित दुनिया के अन्य हिस्सों में मजबूत विकास साझेदारियां विकसित किए जाने के बारे में आशान्वित हैं।
रसायन एवं उर्वरक मंत्रालय
एफएसीटी तटीय नौवहन के माध्यम से 560 मीट्रिक टन अमोनियम सल्फेट के 20 और कंटेनर हल्दिया बंदरगाह भेजने की तैयारी में
उर्वरक क्षेत्र का सार्वजनिक उपक्रम अपने उत्पादों के परिवहन के लिए प्रभावी माध्यम के रूप में तटीय नौवहन का उपयोग कर रहा है
इससे देश के पूर्वी और पश्चिमी तटीय क्षेत्रों में किसानों को तेजी से और समय पर उर्वरकों की उपलब्धता सुनिश्चित होगी
रसायन और उर्वरक मंत्रालय अधीन सार्वजनिक उपक्रम ‘फर्टिलाइजर्स एंड केमिकल्स त्रावणकोर लिमिटेड  ने अपने उत्पादों के परिवहन के लिए एक नए और प्रभावी माध्यम के रूप में तटीय नौवहन का इस्तेमाल शुरू कर दिया है। इससे देश के पूर्वी और पश्चिमी तटीय क्षेत्रों में किसानों को उर्वरकों की तेजी से और समय पर उपलब्धता सुनिश्चित होगी ।
एफएसीटी को इस प्रयास में कोचीन पोर्ट ट्रस्ट का सक्रिय समर्थन मिल रहा है। तटीय नौवहन के माध्यम से ले जाए गए उर्वरकों को आवश्यक गंतव्य तक पहुँचाने के लिए रेलवे का उपयोग किया जाएगा।
एफएसीटी ने तटीय नौवहन के माध्यम से उर्वरकों के परिवहन के लिए माल ढुलाई सब्सिडी दिए जाने पर विचार करने की सरकार की नीति के अनुरूप कुछ चुने हुए स्थानों पर उर्वरक भेजने के लिए तटीय नौवहन का इस्तेमाल शुरु किया है। कंपनी की ओर से 30 जुलाई, 2020 को समुद्री मार्ग से अमोनियम सल्फेट से भरे 20 कंटेनरों की पहली खेप कोचीन से पश्चिम बंगाल के हल्दिया रवाना की गई थी। कंपनी दोबारा हल्दिया के लिए  के 20 और कंटेनरों की खेप भेज रही है।
कंपनी के उद्योगमंडल स्थित संयंत्र में कंटेनरों में उर्वरकों की लदाई का काम 2 सितंबर को पूरा हो चुका था। इन्हें अब आगे समुद्री रास्ते से चार सिंतबर को भेजा जाना है।
पश्चिम बंगाल में एफएसीटी के उत्पाद के विपणन का काम रसायन और उर्वरक मंत्रालय के अधीन सार्वजनिक उपक्रम एचआईएल  लिमिटेड द्वारा किया जाता है। एचआईएल कीटनाशक दवा- डीडीटी बनाने वाली दुनिया की एकमात्र कंपनी है।
ऐसा माना जा रहा है कि समुद्री मार्ग से उर्वरकों का परिवहन, रेल और सड़क मार्ग से उर्वरकों की आवाजाही के दबाव को काफी हद तक कम कर देगा।
प्रधानमंत्री कार्यालय
प्रधानमंत्री ने इंडोनेशिया में भूकंप के कारण हुई लोगों की मौत पर गहरा दुःख व्यक्त किया
प्रधानमंत्री श्री नरेन्द्र मोदी ने इंडोनेशिया में भूकंप के कारण हुई लोगों की मौत पर गहरा दुःख और पीड़ा व्यक्त की है। उन्होंने घायलों के शीघ्र स्वस्थ होने की कामना की और कहा कि भारत दुःख की इस घड़ी में इंडोनेशिया के साथ खड़ा है।
प्रधानमंत्री ने ट्वीट किया;
“इंडोनेशिया में भूकंप के कारण हुई लोगों की मौत और संपत्ति के नुकसान से दुखी हूं। मेरी गहरी संवेदनाएं पीड़ितों और उनके परिवारों के साथ है। मैं घायलों के शीघ्र स्वस्थ होने की कामना करता हूं। भारत दुःख की इस घड़ी में इंडोनेशिया के साथ खड़ा है।”
सामाजिक न्याय एवं अधिकारिता मंत्रालय
न्यायसंगत आरक्षण लाभों के लिए सिफारिशें: राष्ट्रपति को ओबीसी उप-वर्गीकरण संबंधित रिपोर्ट सौंपी गई
अन्य पिछड़ा वर्गों  के उप-वर्गीकरण की जांच करने को लेकर दिल्ली उच्च न्यायालय के सेवानिवृत्त मुख्य न्यायाधीश जी. रोहिणी की अध्यक्षता में 2 अक्टूबर, 2017 को जारी अधिसूचना के तहत अन्य पिछड़ा वर्गों के लिए एक आयोग नियुक्त किया गया था।
इस आयोग को ओबीसी की केंद्रीय सूची में विभिन्न प्रविष्टियों का अध्ययन करने सहित किसी भी दोहराव, अस्पष्टता, विसंगतियों व वर्तनी या प्रतिलेखन की गलतियों में सुधार की सिफारिश करने, ओबीसी के अधीन आने वाली जातियों के बीच आरक्षण के लाभों के असमान वितरण की सीमा की जांच करने और ओबीसी के तहत उप-वर्गीकरण के लिए ज्ञानिक दृष्टिकोण से तंत्र, मानदण्डों व मापदण्डों पर काम करने की जिम्मेदारी दी गई थी।
इस आयोग ने आज यानी 31 जुलाई, 2023 को भारत की माननीया राष्ट्रपति को अपनी रिपोर्ट सौंप दी है।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 198.20 करोड़ से अधिक टीके लगाए जा चुके हैं
12-14 आयु वर्ग में 3.70 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,15,212 हैं
पिछले 24 घंटों में 16,159 नए मामले सामने आए
स्वस्थ होने की वर्तमान दर 98.53 प्रतिशत
साप्ताहिक सक्रिय मामलों की दर 3.84 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 198.20 करोड़  से अधिक हो गया। इस उपलब्धि को 2,59,16,027 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.70 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,09,266
|
|
दूसरी खुराक
|
|
1,00,68,591
|
|
प्रीकॉशन खुराक
|
|
57,75,640
|
|
अग्रिम पंक्ति के कर्मी
|
|
पहली खुराक
|
|
1,84,24,802
|
|
दूसरी खुराक
|
|
1,76,31,735
|
||
|
प्रीकॉशन खुराक
|
|
1,05,63,189
|
|
12-14 वर्ष आयु वर्ग
|
|
पहली खुराक
|
|
3,70,80,378
|
|
दूसरी खुराक
|
|
2,43,15,563
|
|
15-18 वर्ष आयु वर्ग
|
|
पहली खुराक
|
|
6,05,70,755
|
|
दूसरी खुराक
|
|
4,92,03,714
|
|
18-44 वर्ष आयु वर्ग
|
|
पहली खुराक
|
|
55,84,21,866
|
|
दूसरी खुराक
|
|
50,27,93,063
|
|
प्रीकॉशन खुराक
|
|
33,99,371
|
|
45-59 वर्ष आयु वर्ग
|
|
पहली खुराक
|
|
20,34,75,434
|
|
दूसरी खुराक
|
|
19,37,74,315
|
|
प्रीकॉशन खुराक
|
|
27,76,957
|
|
60 वर्ष से अधिक आयु वर्ग
|
|
पहली खुराक
|
|
12,72,87,680
|
|
दूसरी खुराक
|
|
12,10,51,334
|
|
प्रीकॉशन खुराक
|
|
2,50,63,110
|
|
प्रीकॉशन खुराक
|
||
|
4,75,78,267
|
|
कुल
|
|
|
|
1,98,20,86,763
भारत में सक्रिय मामले आज 1,15,212 हैं। सक्रिय मामले, कुल पॉजिटिव मामलों के 0.26 प्रतिशत हैं।
नतीजतन, भारत में स्वस्थ होने की दर 98.53 प्रतिशत है। पिछले 24 घंटों में 15,394 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,29,07,327 हो गई है।
बीते 24 घंटे में कोरोना के 16,159 नए मामले सामने आएं।
पिछले 24 घंटों में कुल 3,54,465 जांच की गई हैं। भारत ने अब तक कुल 86.49 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 3.84 प्रतिशत है और दैनिक रूप से पुष्टि वाले मामलों की दर 3.56 प्रतिशत है।
संस्कृति मंत्रालय
राष्ट्रीय आधुनिक कला संग्रहालय ने ‘विश्व डाउन सिंड्रोम दिवस’ के अवसर पर पेंटिंग और पॉटरी कार्यशाला का आयोजन किया
‘विश्व डाउन सिंड्रोम दिवस’ के अवसर पर राष्ट्रीय आधुनिक कला संग्रहालय  ने आज नई दिल्ली स्थित अपने परिसर में पेंटिंग और पॉटरी कार्यशाला का आयोजन किया।
एनजीएमए की निदेशक श्रीमती तेमसुनारो जमीर त्रिपाठी ने प्रतिभागियों और उनके अभिभावकों से बातचीत की। उन्होंने इस अवसर पर उपस्थित गणमान्यजनों को संबोधित किया और कहा कि एनजीएमए दिव्यांग बच्चों के लिए कार्यक्रम एवं विशेष रूप से तैयार शो आयोजित कर रहा है। उन्होंने कहा कि एनजीएमए इसके अलावा जन जागरूकता के लिए सिविल सोसायटी को सक्रिय रूप से इस मुहिम में शामिल कर रहा है और दिव्यांग लोगों के लिए आवाज उठाई जा रही है, जैसे कि ‘ऑटिज्म वीक'और सांकेतिक भाषा में विशेष पर्यटन का आयोजन। ये आयोजन संग्रहालयों की संशोधित परिभाषा के अनुरूप हैं: ‘जनता के लिए खुला, सुगम्य और समावेशी, संग्रहालय विविधता और निरंतरता को बढ़ावा देते हैं।’
यह कार्यशाला स्वयं को रचनात्मक रूप से अभिव्यक्त करने और अपने विचारों एवं क्षमताओं को प्रदर्शित करने के लिए एक मंच प्रदान करेगी। पॉटरी सत्रका मार्गदर्शन गुरुग्राम स्थित शौर्य मेहरोत्रा, पॉटर  और कलाकार द्वारा किया गया है जो कि डाउन सिंड्रोम से पीडि़त हैं।
युवा कार्यक्रम एवं खेल मंत्रालय
श्री किरेन रिजिजू ने लेह, लद्दाख में पहले खेलो इंडिया शीतकालीन खेलों का उद्घाटन किया
युवा कार्य और खेल राज्य मंत्री  श्री किरेन रिजिजू ने संघ शासित प्रदेश लद्दाख के लेह में पहले खेलो इंडिया शीतकालीन खेलों का आज उद्घाटन किया। भारत में यह इस तरह का पहला आयोजन है, जिसे देश में शीतकालीन खेलों को बढ़ावा देने और देश के युवाओं के बीच इन खेलों को लोकप्रिय करने के लिए आयोजित किया गया है।
खेलो इंडिया शीतकालीन खेलों के उद्घाटन समारोह में श्री किर रिजिजू ने कहा, ‘दुनिया की 20 प्रतिशत भारत में मौजूद युवा शक्ति को दिशा दिखाने के लिए सरकार खेलो इंडिया कार्यक्रम के तहत विश्वविद्यालय खेलों, युवा खेलों और शीतकालीन खेलों का पहली बार आयोजन करने में अब तक 15 हजार छात्रों को पहचाना गया है और उन्हें विभिन्न शिविरों में प्रशिक्षण दिया जा रहा है। 7 मार्च से जम्मू और कश्मीर के गुलमर्ग में शीतकालीन खेलों का आयोजन किया जाएगा और मैं आश्वासन देता हूं कि शीतकालीन खेलों का स्तर सुधारने और उनमें भागीदारी बढ़ाने के लिए धनराशि बढ़ाई जाएगी।’
खेलो इंडिया शीतकालीन खेलों का दूसरा चरण 7 मार्च से 11 मार्च तक कोंगदोरी, गुलमर्ग में आयोजित किया जाएगा और इसमें एल्पाइन स्कीइंग, क्रॉस कंट्री स्कीइंग, स्नो बोर्डिंग और स्नो शूइंग प्रतियोगिताओं का आयोजन किया जाएगा।
लद्दाख में चल रहे खेलो इंडिया शीतकालीन खेलों के दौरान तीन शीतकालीन खेल प्रतियोगिताओं का आयोजन किया जा रहा है। ये हैं:- ओपन आइस हॉकी चैंपियनशीप, फिगर स्केटिंग, स्पीड स्केटिंग। इन प्रतियोगिताओं में भाग लेने के लिए लेह और कारगिल से 1700 खिलाड़ी आएंगे, जो ब्लॉक, जिला और संघ शासित क्षेत्र के स्तर पर होंगी।
PIB Headquarters
कोविड-19 पर पीआईबी का बुलेटिन
|
|
- राष्ट्रव्यापी टीकाकरण अभियान के तहत अब तक टीके की 35.12 करोड़ खुराकें लगाई गईं
- पिछले 24 घंटे में भारत ने 43,071 नए मामले दर्ज किए
- भारत में सक्रिय मामलों की संख्या घटकर 4,85,350 हुई
- सक्रिय मामले कुल मामलों का केवल 1.59 प्रतिशत
- देश में अब तक कुल 2,96,58,078 लोग स्वस्थ हो चुके हैं
- पिछले 24 घंटे में 52,299 मरीज स्वस्थ हुए
- लगातार 52वें दिन स्वस्थ होने वाले दैनिक मामले नए आने वाले मामलों से ज्यादा रहे
- रिकवरी रेट बढ़कर 97.09 प्रतिशत पहुंची
- साप्ताहिक पॉजिटिविटी रेट पांच प्रतिशत से नीचे बनी हुई है, वर्तमान में 2.44 प्रतिशत
- दैनिक पॉजिटिविटी रेट 2.34 प्रतिशत, लगातार 27वें दिन पांच प्रतिशत से कम
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
कोविड-19 पर नवीनतम जानकारियां
भारत का कोविड-19 टीकाकरण कवरेज 35 करोड़ के महत्वपूर्ण आंकड़े के पार
देश में पिछले एक हफ्ते से 50,000 से कम दैनिक नये मामले दर्ज किए गए
भारत के सक्रिय मामलों की संख्या घटकर 4,85,350 हुई; सक्रिय मामले कुल मामलों का केवल 1.59 प्रतिशत
दैनिक पॉजिटिविटी रेट 2.34 प्रतिशत, लगातार 27वें दिन पांच प्रतिशत से कम
भारत के कुल टीकाकरण अभियान ने कल 35 करोड़ खुराक के महत्वपूर्ण पड़ाव को पार कर लिया। एक अस्थायी रिपोर्ट के अनुसार, आज सुबह सात बजे तक 46,04,925 सत्रों में देश में कोविड-19 के टीके की कुल 35,12,21,306 करोड़ खुराकें लगाई जा चुकी हैं। पिछले 24 घंटे में टीके की 63,87,849 खुराकें लगाई गईं। इनमें ये शामिल हैं:
|
|
एचसीडब्ल्यू
|
|
पहली खुराक
|
|
1,02,27,957
|
|
|
|
दूसरी खुराक
|
|
73,08,968
|
|
एफएलडब्ल्यू
|
|
पहली खुराक
|
|
1,75,81,755
|
|
|
|
दूसरी खुराक
|
|
96,55,149
|
|
आयु वर्ग 18-44 वर्ष
|
|
पहली खुराक
|
|
9,98,28,219
|
|
|
|
दूसरी खुराक
|
|
27,26,338
|
|
आयु वर्ग 45-59 वर्ष
|
|
पहली खुराक
|
|
9,05,89,022
|
|
|
|
दूसरी खुराक
|
|
1,86,76,107
|
|
60 वर्ष से ज्यादा
|
|
पहली खुराक
|
|
6,89,10,208
|
|
|
|
दूसरी खुराक
|
|
2,57,17,583
|
|
कुल
|
|
|
|
35,12,21,306
कोविड-19 टीकाकरण को सबके लिए उपलब्ध कराने का नया चरण 21 जून, 2021 को शुरू हुआ। केंद्र सरकार पूरे देश में टीकाकरण की रफ्तार और गुंजाइश बढ़ाने के लिए प्रतिबद्ध है।
भारत में पिछले 24 घंटे में 43,071 नये मामले दर्ज किए गए हैं।
लगातार सात दिनों से 50,000 से कम दैनिक नये मामले दर्ज किए जा रहे हैं। यह केंद्र और राज्यों/केंद्रशासित प्रदेशों के सहयोग से किए जा रहे सतत प्रयासों का नतीजा है।
भारत में कोविड-19 के सक्रिय मामलों की भी संख्या लगातार घट रही है। सक्रिय मामलों की संख्या गिरकर आज 4,85,350 हो गयी।
पिछले 24 घंटे में सक्रिय मामलों की संख्या में कुल 10,183 की कमी आयी है। यह अब देश के कुल कोविड पॉजिटिव मामलों का केवल 1.59 प्रतिशत है।
जैसा कि ज्यादा से ज्यादा लोगों के कोविड-19 संक्रमण से स्वस्थ हो रहे हैं, लगातार 52वें दिन भारत की बीमारी से स्वस्थ होने वाले व्यक्तियों की दैनिक संख्या कोविड-19 के दैनिक नए मामलों से ज्यादा बनी हुई है। पिछले 24 घंटे में बीमारी से 52,299 लोग स्वस्थ हुए।
पिछले 24 घंटे में दैनिक नए मामलों की तुलना में बीमारी से 9,000 से ज्यादा  अधिक लोग स्वस्थ हो गए।
Details: https://pib.gov.in/PressReleasePage.aspx?PRID=1732600
महत्वपूर्ण ट्वीट्स
वित्त मंत्रालय
हरियाली बढ़ाने और सूक्ष्म वन बनाने के लिए आयकर विभाग की ‘हरित आयकर’ पहल
आयकर विभाग ने भारत सरकार के महीने भर चले ‘विशेष स्वच्छता अभियान’ में बड़े उत्साह से भाग लिया जो 31 अक्टूबर, 2022 को समाप्त हो गया है। इसी दिन  सरदार वल्लभभाई पटेल की जयंती मनाई जाती है और इसे ‘राष्ट्रीय एकता दिवस’ के रूप में भी मनाया जाता है।
इस विशेष अवसर पर आयकर विभाग ने हरित आयकर  पहल का शुभारंभ किया है। विभाग ने इस पहल के तहत आयकर विभाग के भवनों और अन्य सार्वजनिक क्षेत्रों में एवं उनके आसपास पेड़ लगाकर और सूक्ष्म वन बनाकर हरित आवरण को बढ़ाने का संकल्प लिया है।
‘हरित आयकर’ पहल के तहत इस तरह के पहले सूक्ष्म वनों का उद्घाटन सीबीडीटी के अध्यक्ष श्री नितिन गुप्ता द्वारा आज यानी 31 अक्टूबर, 2022 को पंजाब में अटारी सीमा के पास सीबीडीटी की सदस्य  श्रीमती संगीता सिंह की उपस्थिति में किया गया है। सीबीडीटी के अध्यक्ष ने विभाग के अधिकारियों और कर्मचारियों से 31 अक्टूबर, 2023 को समाप्त होने वाले आगामी वर्ष में हरित आयकर के उद्देश्य को प्राप्त करने की दिशा में काम करने का आह्वान किया।
इस पहल को आगे बढ़ाने के लिए विभाग अपने द्वारा आयोजित कार्यक्रमों और आयोजनों में गमलों में लगे पौधों या किसी फूल के एकल डंठल के साथ गणमान्यजनों का स्वागत करने का सिलसिला निरंतर जारी रखेगा।
युवा कार्यक्रम एवं खेल मंत्रालय
भारतीय खेल प्राधिकरण ने खेलो इंडिया के 2509 खिलाड़ियों के लिए पॉकेट भत्ते के रूप में 7.22 करोड़ रुपये जारी किए
भारतीय खेल प्राधिकरण ने पूरे 21खेलों में कुल 2509 खेलो इंडिया एथलीटों  के लिए कुल 7.22 करोड़ रुपये जनवरी से मार्च 2022 तक के लिए पॉकेट भत्ते  के रूप में जारी किए हैं।
सालाना खेलो इंडिया छात्रवृत्ति योजना के अनुसार मान्यता प्राप्त अकादमियों में प्रत्येक आवासीय एथलीट प्रशिक्षण के लिए 6.28 लाख रुपये की वित्तीय सहायता आवंटित की जाती है। इसमें 1.20 लाख रुपये का पॉकेट भत्ता शामिल है।
पॉकेट भत्ता   सीधे एथलीट के बैंक खाते में स्थानांतरित कर दिया जाता है, जबकि शेष राशि उस खेलो इंडिया अकादमी में खिलाड़ी के प्रशिक्षण,भोजन,आवास और शिक्षा पर खर्च की जाती है जहां खिलाड़ी प्रशिक्षण लेता है। इसमें गृहनगर की यात्रा,घर पर रहने के दौरान आहार पर हुए खर्च और खिलाड़ियों द्वारा किए गए अन्य विविध खर्च भी शामिल हैं। वित्त पोषण खेलो इंडिया टैलेंट डेवलपमेंट  योजना के अनुसार किया गया है।
संघ लोक सेवा आयोग
राष्ट्रीय रक्षा अकादमी एवं नौसेना अकादमी परीक्षा , 2020 – अंतिम परिणाम की घोषणा।
निम्नलिखित सूची योग्यताक्रम में उन 478 उम्मीदवारों की है, जिन्होंने राष्ट्रीय रक्षा अकादमी के सेना, नौसेना तथा वायु सेना स्कंधों के 146वें पाठ्यक्रम एवं नौसेना अकादमी के 108वें भारतीय नौसेना अकादमी पाठ्यक्रम  में प्रवेश के लिए संघ लोक सेवा आयोग द्वारा 06 सितंबर, 2020 को आयोजित लिखित परीक्षा तथा बाद में रक्षा मंत्रालय के सेवा चयन बोर्ड द्वारा लिए गए साक्षात्कारों के परिणाम के आधार पर अर्हता प्राप्त की है। उपर्युक्त पाठ्यक्रमों के आरंभ होने की तिथि के संबंध में विस्तृत जानकारी के लिए कृपया रक्षा मंत्रालय की वेबसाइटों अर्थात् www.joinindianarmy.nic.in, www.joinindiannavy.nic.in और www.careerairforce.cdac.in का अवलोकन करें।
- इन सूचियों को तैयार करते समय स्वास्थ्य परीक्षण के परिणामों को ध्यान में नहीं रखा गया है।
3. जिन उम्मीदवारों ने अपने द्वारा दावा की गई जन्मतिथि और शैक्षणिक योग्यताओं आदि के समर्थन में अपेक्षित प्रमाण-पत्र सीधे अपर भर्ती महानिदेशालय, एडजुटेंट जनरल की शाखा, एकीकृत मुख्यालय, रक्षा मंत्रालय , पश्चिमी ब्लॉक सं.-III, विंग-I, आर. के. पुरम, नई दिल्ली-110066 में पहले जमा नहीं किए हैं, उनकी उम्मीदवारी ऐसा किए जाने तक अनंतिम रहेगी और उपर्युक्त प्रमाण-पत्र संघ लोक सेवा आयोग को नहीं भेजने हैं।
4. उम्मीदवारों को सलाह दी जाती है कि अपने पते में किसी प्रकार के परिवर्तन के संबंध में उपर्युक्त पते पर सेना मुख्यालय को तुरन्त, सीधे सूचित करें।
5. परिणाम, संघ लोक सेवा आयोग की वेबसाइट https://www.upsc.gov.in पर भी उपलब्ध है। तथापि, उम्मीदवारों के अंक, अंतिम परिणाम की घोषणा की तारीख से 15 दिन के बाद वेबसाइट पर उपलब्ध होंगे।
6. इस संबंध में अतिरिक्त जानकारी के लिए उम्मीदवार, संघ लोक सेवा आयोग परिसर के गेट “सी” के पास स्थित सुविधा केन्द्र पर किसी भी कार्य दिवस में प्रात: 10.00 बजे से सायं 17.00 बजे के बीच व्यक्तिगत रूप से अथवा टेलीफोन नं. 011-23385271/011-23381125/ 011-23098543 पर संपर्क कर सकते हैं।
परिणाम के लिए यहाँ क्लिक करें:
<><><><><>
SNC
(Visitor Counter : 313
उपभोक्ता कार्य, खाद्य एवं सार्वजनिक वितरण मंत्रालय
खरीफ विपणन सीजन 2020-21 के लिए हरियाणा और पंजाब में धान/चावल की पहले से खरीद
खरीफ विपणन सीजन  2020-2021 के लिए धान/चावल की खरीद सभी खरीद राज्यों में एक अक्टूबर 2020 से पहले ही निर्धारित की जा चुकी है और भारतीय खाद्य निगम  समेत सभी खरीद एजेंसियां खरीद कार्यक्रम को सहजता से पूर्ण करने के लिए कमर कस चुकी हैं।
हालांकि हरियाणा और पंजाब की मंडियों में धान की पहले से आवक के मद्देनजर भारत सरकार ने इन दोनों राज्यों में धान खरीद का कार्यक्रम आज से यानी 26 सितंबर, 2020 से शुरू करने के आदेश जारी कर दिए हैं। इसका उद्देश्य किसानों को उनकी उपज को न्यूनतम समर्थन मूल्य  पर बेचने की सुविधा उपलब्ध कराना है। हरियाणा और पंजाब में 26 सितंबर 2020 से धान और चावल की खरीद प्रक्रिया शुरू करने संबंधी औपचारिक आदेश जारी कर दिए गए हैं।
एमजी/एएम/डीटी
(Visitor Counter : 219
वित्त मंत्रालय
वित्त वर्ष 2022-23 में जुलाई 2022 तक भारत सरकार के खातों की मासिक समीक्षा
भारत सरकार के जुलाई, 2022 तक के मासिक खाते को समेकित कर संबंधित रिपोर्ट प्रकाशित कर दी गई हैं। मुख्य बातें नीचे दी गई हैं:-
भारत सरकार को जुलाई, 2022 तक 7,85,914 करोड़ रुपये  प्राप्त हुए हैं, जिनमें 6,66,212 करोड़ रुपये का कर राजस्व , 89,583 करोड़ रुपये का गैर-कर राजस्व और 30,119 करोड़ रुपये की गैर-ऋण पूंजीगत प्राप्तियां शामिल हैं। गैर-ऋण पूंजीगत प्राप्तियों में 5,559 करोड़ रुपये के ऋणों की वसूली और 24,560 करोड़ रुपये की विविध पूंजीगत प्राप्तियां शामिल हैं। इस अवधि तक भारत सरकार द्वारा करों में हिस्सेदारी के अंतरण के रूप में राज्य सरकारों को 2,01,108 करोड़ रुपये का अंतरण किया गया है जो पिछले वर्ष की तुलना में 36,044 करोड़ रुपये अधिक है।
भारत सरकार द्वारा किया गया कुल व्यय 11,26,745 करोड़ रुपये  का है, जिसमें से 9,18,075 करोड़ रुपये राजस्व खाते से संबंधित हैं और 2,08,670 करोड़ रुपये पूंजी खाते से संबंधित हैं। कुल राजस्व व्यय में से 2,83,870 करोड़ रुपये ब्याज भुगतान के मद में हैं और 1,09,707 करोड़ रुपये प्रमुख सब्सिडी के मद में हैं।
प्रधानमंत्री कार्यालय
प्रधानमंत्री ने पुर्तगाल के प्रधानमंत्री महामहिम अंतोनियो कॉस्टा को दोबारा चुने जाने पर बधाई दी
प्रधानमंत्री श्री नरेन्द्र मोदी ने पुर्तगाल के संसदीय चुनावों में शानदार प्रदर्शन करने के लिये प्रधानमंत्री महामहिम अंतोनियो कॉस्टा को बधाई दी है तथा पुर्तगाल के साथ भारत के मैत्रीपूर्ण और भरोसेमंद सम्बंधों को और प्रगाढ़ बनाने की अपनी आकांक्षा व्यक्त की है।
एक ट्वीट में प्रधानमंत्री ने कहा हैः
“पुर्तगाल के संसदीय चुनावों में शानदार प्रदर्शन करने और दोबारा चुने जाने पर मैं अपने मित्र @antoniocostapm को बधाई देता हूं। पुर्तगाल के साथ मैत्रीपूर्ण और भरोसेमंद सम्बंधों को और प्रगाढ़ बनाने के लिये इच्छुक हूं।”
कौशल विकास एवं उद्यमिता मंत्रालय
पूर्वोत्तर क्षेत्र के लिए कुशलता विकास की क्षेत्रीय कार्यशाला सिक्किम के गंगटोक में होगी
‘प्रधानमंत्री कौशल विकास योजना’-3.0 को प्रभावी तौर पर लागू करने के लिए और राज्य कुशलता विकास मिशन  और जिला कुशलता समितियों  को संवेदनशील बनाने के लिए सिक्किम के गंगटोक में 8 अप्रैल, 2021 को एक क्षेत्रीय कार्यशाला आयोजित की जाएगी। इस कार्यशाला में उत्तर पूर्वी आठों राज्यों – अरुणाचल प्रदेश, असम, मणिपुर, मेघालय, मिजोरम, नगालैंड, सिक्किम और त्रिपुरा की भागीदारी होगी।
इस कार्यशाला में कुशलता विकास एवं उद्यमिता मंत्रालय  के सचिव श्री प्रवीण कुमार, मंत्रालय के अपर सचिव श्री अतुल कुमार तिवारी, सिक्किम सरकार के कुशलता विभाग की सचिव श्रीमती गंगा देवी प्रधान, सिक्किम राज्य के कुशलता विभाग में सलाहकार श्री सतीश चन्द्र राय, सिक्किम कुशलता विकास मिशन के निदेशक श्री विशाल राय, एनएसडीसी के प्रबंध निदेशक एवं मुख्य कार्यकारी अधिकारी डॉ. मनीष कुमार और एमएसडीई के संयुक्त निदेशक  श्री संजीव कुमार भी उपस्थित होंगे। इस कार्यशाला में वीडियो कॉन्फ्रेंसिंग के माध्यम से विभिन्न उद्योग प्रशिक्षण संस्थानों के छात्र और शिक्षक भी भाग लेंगे।
इस कार्यशाला का उद्देश्य पर्यावरण अनुकूल कुशलता विकास संबंधी चर्चा के लिए और समस्त भागीदारों के बीच विचारों और फीडबैक के आदान-प्रदान के लिए मंच उपलब्ध कराना है ताकि ‘प्रधानमंत्री कौशल विकास योजना’ के तहत सामने आने वाली पहलों के लिए रास्ता प्रशस्त किया जा सके।
यह क्षेत्रीय कार्यशाला ‘स्किल इंडिया मिशन’ के एजेंडा को पूरा करने में भी महत्वपूर्ण भूमिका निभाएगी जहां जिला प्रशासनों के साथ-साथ राज्यों की भागीदारी भी जरूरी है। अत: सभी आठों राज्यों के राज्य कुशलता विकास मिशनों ने सभी जिला कुशलता समितियों को इस कार्यशाला में भागीदारी के लिए आमंत्रित किया है।
‘प्रधानमंत्री कौशल विकास योजना’ की शुरुआत राज्यों/केन्द्र शासित प्रदेशों के सहयोग से 15 जनवरी, 2021 को की गई थी। जैसा कि परिकल्पना की गई थी प्रधानमंत्री कौशल विकास योजना 3.0 के दोनों महत्वपूर्ण कारकों के तहत प्रशिक्षण का कार्य ज्यादातर राज्यों/केन्द्र शासित प्रदेशों में शुरू हो चुका है। ‘प्रधानमंत्री कौशल विकास योजना’-2.0  के तहत करीब 1.21 करोड़ उम्मीदवारों को प्रशिक्षण दिया जा चुका है और ‘प्रधानमंत्री कौशल विकास योजना’-3.0 का लक्ष्य योजना अवधि 2020-21 के दौरान 948.90 करोड़ रुपये की लागत से 8 लाख युवाओं को इसका लाभ पहुंचाना है।
विद्युत मंत्रालय
एनटीपीसी बंगाईगांव में कोविड केयर सेंटर शुरू
बिजली मंत्रालय के अधीन सार्वजनिक क्षेत्र की एक महारत्न कंपनी एनटीपीसी कोविड से लगातार जंग कर रही है। प्रोफेशनलों की एक समर्पित टीम इस महामारी के फैलाव को रोकने के लिये कोई कोर-कसर बाकी नहीं छोड़ रही है। कोविड के खिलाफ प्रयासों को जारी रखते हुये एनटीपीसी बंगाईगांव मेडिकल प्रकोष्ठ ने अपोलो टेलीहेल्थ सर्विसेज के सहयोग से आज से एनटीपीसी बंगाईगांव कोविड केयर सेंटर शुरू कर दिया है। सेंटर का उद्घाटन कल 25 मई, 2021 को सीजीएम श्री सुब्रत मंडल ने किया। उन्होंने सेंटर में उपलब्ध सुविधाओं का भी अवलोकन किया।
दूर-दराज के कोविड मामलों के प्रबंधन के लिये इस सेंटर में शानदार प्रौद्योगिकी उपलब्ध है। कोविड केयर सेंटर में 10 कोविड बेड मौजूद हैं। हर बेड पर शरीर के तापमान, एसपीओ-2, दिल की धड़कन, रक्तचाप और रेसपिरेट्री रेट की मॉनीटरिंग करने के लिये उपकरण लगाये गये हैं।
सेंटर में एक ई-आईसीयू है, जो इनवेसिव वेंटीलेटर, मल्टीचैनल बेडसाइड मॉनीटर, वेबकैम और एलईडी टेलीविजन से लैस है, जो अपोलो अस्पताल, चेन्नै से जुड़ा है, ताकि वास्तविक समय में गंभीर रूप से बीमार मरीजों की निगरानी हो सके। इसके अलावा 2 बाईपैप मशीनें हैं, जो नॉन-इनवेसिव वेंटीलेटर के लिये हैं। साथ में सात ऑक्सीजन कंसंट्रेटर और ऑक्सीजन सिलेंडर भी हैं, ताकि ऑक्सीजन की जरूरत पड़ने पर इनका उपयोग किया जा सके। डी-डाइमर, ट्रोपोनिन, सीआरपी, एबीजी और ईसीजी की जांच व विश्लेषण करने की सुविधा, हर जगह आसानी से पहुंचने वाली दो ट्रॉलियां भी हैं, जिन पर पल्स ऑक्सीमीटरस आईआर थर्मामीटर आदि जैसे उपकरण रखे जाते हैं। इस तरह सेंटर हर किस्म की आपदा का सामना करने में सक्षम है। इसके अलावा, नमूने लेने के लिये दो कियॉस्क, छह डॉक्टर और 10 नर्सें चौबीसों घंटे मरीजों की सेवा में तत्पर हैं।